La Cotorra de la Vall: Avui es tanca la ràdio\nAvui es tanca la ràdio\nTavernes i la Valldigna es quedaran a migdia sense ràdio. Ha estat una aventura informativa que ha durat des de l'abril del 2001, 13 anys sota dues denominacions , primer com a Radio Valldigna i des de fa un temps coincidint amb canvi en la direcció i de dial amb el nom de “Tres Creus Ràdio”.\nHa estat sempre una ràdio no legalitzada però consentida des del seu naixement i, pel que sabem i ara hem vist, ni tenia ni té cap possibilitat de legalització com a mitjà privat. Sembla ser que precisament arran de l’interés de la nova direcció de legalitzar aquest mitjà local quan ha vingut la desfeta. Potser haja estat un error pensar que era possible legalitzar, perquè el govern valencià del PP ha hagut de posicionar-se arran de la petició i no només no ha donat una llicència, encara que fos provisional i en base a les dificultats radioelèctriques que té la nostra subcomarca, sinó que l’obliga a tancar avui. I no seguir l’ordre els representarà sancions si fortes.\nPodríem parlar llarg sobre el que ha estat la ràdio. De coses positives com estar al costat dels clubs esportius, de les entitats ciutadanes, de la nostra llengua i la nostra música, d’haver servit en molts casos de mitjà d’informació local... encara que sempre dins d’allò que genèricament se’n diu “políticament correcte”, dins de la línia apolítica mantinguda i això ha fet que, per exemple, la informació general de la ciutat es donara filtrada en simplement ser la lectura de les noticies que es publicaven en Las Provincias i Levante-EMV.\nNo diguem res de nou si recordem que ha estat una ràdio sense informatius propis – allò que dona qualitat i credibilitat a les ràdios- , sense grans temes de debats ciutadans amb ampla participació. Ha estat una ràdio on, segons han dit moltes vegades els propis col·laboradors, una de les premisses que els hi donaven era deixar de banda la política o tot allò que poguera fregar la polèmica social. Una situació que canviava en època electoral municipal, quan tothom tenia veu en els debats si s’hi feien, que a les darrers la ràdio va emmudir per aqueixa tasca sense grans justificacions.\nI eixa manera de fer, es justifica potser en el peatge que calia pagar per poder emetre des de la il·legalitat administrativa amb que ha actuat tots aquests anys. No calia rebolicar ningú ni ser motiu de queixes, tot per continuar. La supervivència com a exigència de tota una manera de funcionar. No ho critiquem ni ho alabem. Era el que hi havia.\nUna manera de fer ràdio que anava canviant a poc a poc des de la nova direcció-gestió i que suposem, amb el temps, hauria arribat als nivells que veiem en altres ràdios locals i comarcals quan a línia de programació, informativa i de continguts i participació més ampla, social i en continguts per arribar a ser una ràdio com tantes altres, amb mescla de música i entreteniment, però amb més implicació amb totes les sensibilitats socials del veïnat que l’escoltava.\nAixò ara s’ha esvaït. No podem saber el que hauria estat la nova ràdio i lamentem que, mentre altres continuen emetent des de la irregularitat administrativa, el govern valencià del PP no li done, sinó que li negue, veu a un mitjà petit, local, fruit de l’empenta de joves, i no s’hagen tingut en compte altres aspectes que podrien deixar-la continuar, encara que fos provisional fins buscar una solució des de la legalitat, encara que fos via ràdio municipal.\nEl govern valencià del PP no ha valorat un aspecte, pensem que molt important i fonamental, i és que la subcomarca està òrfena de mitjans de comunicació i ho tenim malament, ben malament, que els grans mitjans comarcals o nacionals ens dediquen uns quants segons en les seues programacions. La configuració com a vall implica inversions perquè hi arriben amb bona qualitat les emissions. Només cal pensar que sempre hem hagut de funcionar amb reemissors de tota classe i totes les grans cadenes no estan disposats a invertir, ni menys a suportar unes hores de programació pròpia valldignenca.\nDes d’ací, la nostra solidaritat i estima a tots aquells que treballeu i haveu treballat per fer-la possible.\nCom ja he dit, la generalitat no te res a vore. (Ho diu una persona d' esquerres). Les lleis de telecomunicacions posen molt difícil el regularitzar una ràdio xicoteta, per això hi ha tantes ràdios locals sense llicència. El misteri de tot açò es qui ha denunciat. Eixa denúncia quasi segur que l' ha fet algú per a fotre i que viu prop de Tavernes (La generalitat no es posa a investigar ràdios i com ja he dit, el cas de Tres Creus no era de legalitat ni il·legalitat)\n1 d’abr. 2014, 13:45:00\nL' única solució es demanar a l' ajuntament que compre la llicència (si la compra l' ajuntament la lliència costa molt menys i a més els obstacles són fàcils de passar). Està solució seria parlar d' una ràdio pública amb el inconvenient que hi haurà pactes entre l' ajuntament i el propietari ja que el titular de la llicència seria de l' ajuntament. Aquesta opció no m' agrada molt ja que quan guanye el SR Manolo Vidal ja sabrem que la convertirà en Ràdio Intereconomia versió Vallera ja que l' última paraula sempre la tindria l' ajuntament\nSeñor JORDI JUAN CONPRE LA LLICENCIA PERFAVOR !!!!\n2 d’abr. 2014, 22:04:00


Tecnos Escola | Projecte lingüístic\nEl nostre ideari ens defineix com a escola catalana des dels inicis. Històricament a la Tecnos s’ha utilitzat el català en totes les activitats acadèmiques. Continuem doncs amb la mateixa línia que ens identifica des de l’inici, com a escola catalana, no només pel que fa a la llengua, si no també, per la transmissió dels valors i la cultura del nostre país.\nS’usa el català com a llengua vehicular d’aprenentatge i de comunicació en tots els àmbits, tot garantint-ne un nivell molt per sobre de la mitjana de Catalunya.\nL’escola Tecnos assegura també un domini complet de la llengua castellana a tot l’alumnat, introduint-la a nivell oral a P3 i a nivell escrit a 1r de Primària.\nParal·lelament vetllem perquè tots els alumnes assoleixin les competències lingüístiques pròpies de l’anglès en acabar l’ensenyament obligatori i oferim la possibilitat de cursar una segona llengua estrangera a partir de segon d’ESO. Es pot escollir entre el francès i l’alemany.\nPROJECTES INTERNACIONALS http://www.tecnos.cat/international/


Pablo Torrijos: "A Praga vaig a per l'or" - Proyecto FER\n24.02.2015 - 12:00 AM\nPablo Torrijos: “A Praga vaig a per l’or”\nDies després d’eixe salt històric de 17,03m, amb el qual ha entrat a formar part de la història d’or del atletisme espanyol, l’atleta FER Pablo Torrijos ha visitat este matí la Fundació Trinitat Alfonso i s’ha mostrat feliç però no eufòric, perquè té clar que en dos setmanes es disputa l’Europeu de Praga. I ahí Torrijos vol tornar a escriure el seu nom amb lletres d’or i convertir en realitat el su somni: proclamar-se Campió d’Europa en triple salt.\nCom et trobes després d’haver realitzat un salt per a la història superant la barrera dels 17 metres?\nEstic content per haver-ho aconseguit, és una marca que buscaba fa temps. Era com una barrera psicològica que sempre costa abastar. No obstant això, no estic molt eufòric perque en dos setmanes tinc l’Europeu de Praga, que és el verdaderament important.\nRécord d’Espanya i millor marca europea de l’any. Un dia ple de gloria amb el qual hauràs somniat en moltes ocasions.\nSí, quan em vaig a anar al llit eixe dia, vaig pensar: “hui he complit un somni, hui no és qualsevol dia perquè he aconseguit fer realitat un somni que perseguia des de fa temps”. Però ara ja está complit i ja tinc nous objectius.\nDe fet, abastar els 17 metres era un repte que estaves buscant des de fa temps.\nSabia que podia aconseguir-ho. Però en altres ocasions tambè me trovaba bé i no ho había abastat. Quan vaig vore al marcador 17,03, vaig pegar un crid de ràbia diguent-me “per fi ho he fet”. Fa un temps, el campió olímpic de 2008 em deia que el que més li va costar es saltar 17m, trencar eixa barrera. Però després tot era més fácil, inclús en un any va pasar de 17m a millorar molt les seues marques. De vegades, el que més costa és superar eixe mur psicológic de saber que pots i no arribes, però quan ho fas, dius ja està.\nHas rebut un allau de felicitacions, hi ha alguna que t’ha fet especial il.lusió?\nSí, la dels dos anteriors plusmarquistes de triple salt, tant en pista coberta, com a l’aire lliure. Em va fer especial il.lusió que em felicitaren ells perquè eren a qui havia superat. De fet, estaven molt contents de que, per fi, un espanyol botara 17 metres.\nQué t’han dit el teu entrenador, els teus companys del Platges de Castelló i la teua família?\nL’abraç que em vaig donar amb ell es resumeix en una expressió: “per fi”. Els meus companys tambè estan molt contents de que fora un del grup qui botara 17 metres. I a casa, abans de la competició li vaig dir a mon pare: crec que puc abastar els 17m, i ell me responia que tranquil, que en pista coberta se salta menys, i que si arribava als 16,80, ja estaria molt bé. Jo insistia en que volia els 17m, que els 16’80 no me satisfarien, i ell me repetía que ja ho firmava. Però li vaig demostrar que tenia raó i que la meua ambició estava justificada.\nI quan et diuen que has botat 17,03 metres, qué és el primer que et passa pel cap?\nQuan vaig vore el 17, vaig començar a cridar de ràbia, s’en va alliberar l’ànima i em vaig traure de damunt un pes important.\nDesprés d’esta fita, a continuar somniant a Praga. Tot el món centra les mirades en tú de cara a l’Europeu. Són molts ja els que et veuen amb una medalla e inclús campió.\nAlguns ja me han penjat la medalla i encara ni he viatjat a Praga. És una pressió que no me afecta per a res. Sempre que isc a la pista, vull gaudir i donar el millor de mi. Vaig a Praga a donar el màxim; si ho done tot i sóc campió, estaré content, però si ho faig el millor que puc i finalitze quart, també estaré feliç de la meua actuació.\nI tú com et veus, quin objectiu et marques?\nVeient el meu salt d’Antequera, crec que puc millorar perquè no va ser un salt perfecte. De fet, al principi no volia vore el video i això que jo sóc molt d’analitzar. Si haguera millorat dos cosetes més, no sé el que haguera saltat. Per tant, ara vaig a Praga a donar el màxim i a intentar guanyar. Jo vaig a per l’or.\nPer tant, et veus millorant la marca aconseguida al Campionat d’Espanya a Antequera?\nSí, la marca crec que puc millorar-la perquè no va ser un salt perfecte. De fet, al quint intent vaig fer un salt molt normalet i quasi arribe als 17 metres. Puc millorar-la i el repte és afegir-li uns quants centímetres més, A Praga depén molt de les condicions de la pista, però tinc en ment aconseguir 17,20m, inclús si tinc el dia, somniar amb 17,30m.\nPrevious Post L’històric salt de Pablo Torrijos, principal èxit d’altre intens cap de setmana per al Projecte FER\nNext Post Conxa Montaner afronta esta vesprada la seua última oportunitat per a estar en l’Europeu de Praga


Igualada crea una comissió política per atendre una petició ciutadana - Regió7 :: El Diari de la Catalunya Central\nIgualada crea una comissió política per atendre una petició ciutadana\nL'aigua de la ciutat està gestionada per una empresa que presta el servei des de fa un segle\nLa font de la plaça de la Creu, a Igualada enric badia\nLa font de la plaça de la Creu, a Igualada\nIgualada encara debat què ha de fer amb el servei d'aigua que actualment presta una empresa, Aigües de Rigat (ara del grup Aigües de Barcelona, Agbar), sense haver accedit mai a concurs per a la concessió. De fet, aquesta empresa es va crear als anys 20 del segle XX per donar servei a la zona d'Igualada i el seu entorn, i actualment atén 29.268 abonats per a una població de 61.708 persones. Qualsevol moviment que vulgui fer ara l'Ajuntament d'Igualada és, com a mínim, complicat des del punt de vista jurídic. I el que ha decidit l'Ajuntament després d'un llarg període d'estudi de la situació és crear una comissió per reestudiar com afronta el futur. Una decisió que ha estat polèmica.\nL'Ajuntament d'Igualada té sobre la taula el procés de remunicipalització del servei d'aigua, però el govern de l'alcalde Marc Castells (Junts x Igualada), més que impulsar el procés, l'ha hagut d'entomar com una voluntat que emergia de col·lectius ciutadans situats en les posicions més d'esquerra de la ciutat. L'entitat Aigua és Vida, que lluita per la remunicipalització d'aquest servei a diferents indrets del país, ha capitanejat el procés a la capital de l'Anoia, però a l'hora de crear la comissió que ha de decidir què es fa en aquest tema, l'equip de govern municipal, amb el suport d'Igualada Som-hi, ha argumentat que Aigua és Vida no hi podia ser. La decisió va encendre els dies previs al ple de novembre i la mateixa sessió, però, de moment, Aigua és vida no hi és.\nAquesta comissió ha d'estudiar la viabilitat econòmica de la remunicipalització i el model a seguir. Té temps per a l'estudi entre el dia 15 de gener i el 15 d'abril, 3 mesos, però les decisions que prengui no seran vinculants. D'altra banda, en paral·lel, l'Ajuntament va decidir crear un grup de debat ciutadà, amb grups com Aigua és vida i el sindicat CCOO, però amb un caràcter merament consultiu. La decisió ha molestat Aigua és vida, ERC i Poble Actiu.


L'art de la pedra seca, inclòs en la Llista Representativa del Patrimoni Cultural Immaterial de la Humanitat - Tornaveu\nL'art de la pedra seca, inclòs en la Llista Representativa del Patrimoni Cultural Immaterial de la Humanitat\nÉs la onzena expressió dels Països Catalans que obté aquest reconeixement\nDimecres, 28 de novembre de 2018 19:41h\nBarraques bessones a les Planes d'Aiguamúrcia\nExcel·lent notícia per al patrimoni immaterial català. La candidatura internacional L’art de la pedra seca: coneixements i tècniques, presentada per vuit estats europeus –Croàcia, Xipre, França, Grècia, Espanya, Itàlia, Eslovènia i Suïssa— ha estat inclosa en la Llista Representativa del Patrimoni Cultural Immaterial per a la UNESCO. La decisió ha estat presa pel Comitè Intergovernamental per a la Salvaguarda del Patrimoni Cultural Immaterial, que s’està celebrant a la República de Maurici entre el 25 de novembre i l’1 de desembre.\nLa tècnica de la pedra seca consisteix a aixecar una construcció sense cap material de cohesió (calç o guix), usant únicament les pedres disponibles en l’entorn immediat del territori. Segons les dades recollides per l’Observatori del Paisatge, a Catalunya hi ha més de 19.000 elements que responen a aquestes característiques: marges, llogarets, pous de glaç, forns de calç, etcètera. De fet, els estudis arqueològics demostren que la tècnica ve sent utilitzada ininterrompudament des del s.VI. Més enllà de la feina desenvolupada per les administracions públiques, actualment vetlla per la seva conservació l’Associació per la Pedra Seca i l’Arquitectura Tradicional (APSAT).


Saber més respecte al cognom Kirillova és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Kirillova sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Kirillova.\nNom de Famille Kirillova\nEl cognom Kirillova en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Kirillova, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Kirillova és major a la de la resta de països.\nEl mapa del cognom Kirillova\nL'oportunitat d'informar-se en un mapamundi sobre quins països posseeixen una major quantitat de Kirillova en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Kirillova, per a aconseguir així la informació precisa de tots els Kirillova que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Kirillova, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Kirillova. De la mateixa manera, podem veure en quins països s'han arrelat i desenvolupat, motiu pel qual si Kirillova és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Kirillova del món\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Kirillova en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Kirillova poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Kirillova és un cognom més freqüent, i en quins països Kirillova és un cognom insòlit o inexistent.


INFO RÀDIO CALELLA: El folklore internacional a la ciutat\nAquest vespre s'inauguren a Calella les Jornades Internacionals Folklòriques de Catalunya. Com a novetat més destacada hi ha el fet que les actuacions d'entre avui i fins dijous, es faran a la sala gran de la Fàbrica Llobet-Guri i no a la carpa de mar, com en les darreres edicions. D'aquesta manera es recupera l'emplaçament que ja havien ocupat anys enrere. Avui desfilaran per la nostra ciutats grups de dansa i música de set països diferents, entre ells l'esbart dansaire de Rubí i la Jovenívola de Sabadell.\nTal com ja els avançavem des de Ràdio Calella fa uns dies, aquest any les Jornades Internacionals Folklòriques no es faran a l'envelat de mar, sinó a la sala polivalent sense columnes de la Fàbrica Llobet-Guri. Hi haurà actuacions avui, demà i demà passat. Aquest vespre a les 9 es farà la cercavila i l'espectacle inaugural amb la participació de tots els grups, i els propers dos dies es faran tallers de dansa al matí i una actuació a la Fàbrica, precedida d'una cercavila. La regidora de Cultura, Pilar Rocafort, ha comentat que l'actuació conjunta d'avui és de les més espectaculars\nDesfilaran i actuaran avui a Calella grups de Turquia, la Xina, Perú, la república russa de Mari, Argentina, Sudàfrica i Catalunya. Demà actuarà en solitari el grup Ballet Argentino, i dimecres serà el torn per Aegean Folk de Turquia. Pel que fa a la qüestió pressupostària, Pilar Rocafort ha explicat que en el conjunt de Catalunya el certamen s'ha reduït respecte a l'any passat, i en el cas de Calella, l'Ajuntament ha pogut retallar despeses amb el canvi d'escenari, apostant per mantenir l'actuació inicial.\nLes actuacions seran sempre a les 10 de la nit i l'entrada és gratuïta a totes elles. La cercavila d'avui comença al carrer Valldebanador a les 9 del vespre.


Màster universitari en Estadística i Investigació Operativa a Barcelona per Universitat Politècnica de Catalunya (UPC) - educaweb.cat\nL'objectiu d'aquests estudis de Màster és proporcionar coneixements avançats sobre la teoria i els mètodes de l'estadística i la investigació operativa actuals. Integrats en equips de treball interdisciplinaris, les persones que cursin aquest Màster seran capaces, en acabar-lo, d'aplicar els coneixements adquirits en àmbits com la salut, els serveis, la indústria, les empreses, les ciències i l'Administració. També s'imparteix formació orientada a la recerca per accedir al programa de doctorat.\nEn acabar el Màster, els postgraduats i postgraduades seran capaços de: * Assumir tasques professionals en estadística i investigació operativa, en què s'hagin de prendre decisions estratègique\nAquest Màster va adreçat a totes les persones interessades a aprofundir els seus coneixements en el camp de l'estadística i la investigació operativa, i que compleixin els requisits generals i específics d'accés.\nEls continguts formatius són apropiats per a l'estudiantat provinent d'un ampli ventall d'estudis de grau. El perfil idoni d'ingrés és el d'una persona que, havent cursat un estudi de grau, estigui motivada per resoldre problemes, tingui aptituds matemàtiques i sigui bona comunicadora. L'estructura acadèmica del Màster, amb unes assignatures d'homogeneïtzació en el primer semestre i la possibilitat de dissenyar itineraris específics en funció de l'àmbit de procedència, aspira a potenciar l'entrada d'estudiantat de diversa formació.\nEls postgraduats i postgraduades d'aquest Màster seran experts que podran treballar com a professionals en el camp de la salut, serveis, indústria i empreses. Aplicaran la teoria i els mètodes de la investigació operativa més actuals, des de punts de vista diversos com ara: bioestadística, enginyeria de dades, màrqueting i finances, estadística industrial, optimització a l'enginyeria i la indústria, i aplicacions a l'enginyeria del transport.\nFacultat de Matemàtiques i Estadística (FME). Campus Diagonal Sud. Edifici U. C. Pau Gargallo, 5. 08028 Barcelona.\nGrau en Economia-Estadística (doble titulació interuniversitària UPC-UB) (FME-UPC)


Teatre en francès | Institut Antoni Torroja\nDept. Visibilitat i Comunicació03/04/18\nVis la vie en rose és el títol de l’obra de teatre que el passat 21 de març de 2018 la companyia La Bohème Théâtre va representar a l’INS Manuel de Pedrolo de Tàrrega i de la qual els alumnes de llengua francesa del nostre centre van poder gaudir.\nL’Émilie Dupont, la protagonista, és una jove adolescent de 16 anys que viu amb el seu pare. Bona estudiant, s’esforça per treure bones notes. La seva timidesa l’allunya de la resta de companys d’institut amb els quals no acaba de connectar. L’Émilie trobarà consol en un diari antic dels seus avantpassats que li permetrà descobrir que la seva família és descendent de grans mites femenins de la història de França. Jeanne d’Arc i la seva heroïcitat i misticisme; Marie-Antoinette i el seus carismàtics excessos o Édith Piaf i la seva música eterna són algunes de les dones que van fer Història.\nEn definitiva, un viatge a través del temps per parlar d’èpoques en què podem descobrir moviments polítics, socials i artístics ben diferents tot combinat amb el rigor històric, el respecte i l’humor per tal que l’alumnat gaudeixi de la llengua i la cultura francesa mitjantçant la professionalitat d’actors francòfons.\nLa Bohème Théâtre és una plataforma artística que produeix, gestiona i representa obres de teatre en francès destinades a alumnat de centres educatius amb l’objectiu de gaudir de la llengua francesa en directe i alhora conèixer més detalls sobre l’autor, el gènere i l’època en què va ser escrita l’obra.\nTot plegat va resultar novament una activitat molt profitosa per posar en pràctica els coneixements en llengua francesa que els alumnes han anat adquirit durant tot el seu procés d’aprenentatge.\nEsperem que l’any vinent puguem tornar a repetir l’experiència i gaudir de la professionalitat i savoir faire de tots els membres de la companyia!\nCurs 2017-2018 francès, teatre 0


Xilxes visibilitza els establiments locals en la Fira de Comerç d'aquest cap de setmana\nLa mostra està organitzada per l'Associació de Comerços i comptarà amb la presència d'una desena d'expositors\nL'Ajuntament de Xilxes donarà visibilitat als establiments locals en la XVI Fira de Comerços aquest cap de setmana, iniciativa organitzada per l'Associació de Comerços del municipi amb la col·laboració del consistori que pretén donar a conèixer l'oferta comercial als visitants.\nLa fira tindrà lloc en el Passeig Marítim els dies 12, 13 i 14 de juliol i comptarà amb la presència d'una desena d'expositors, de manera que el públic podrà trobar tot tipus d'articles com joies, bijuteria, roba o decoració per a la llar. A més, els més menuts podran divertir-se participant en pintacares i manualitats.\nL'organització també ha previst diferents propostes com un photocall i el sorteig d'un cupó de 200 euros per a gastar en els propis comerços. Així mateix, els assistents també podran gaudir d'un passeig al tren turístic gratuïtament.\nL'Associació de Mestresses de Casa, que oferirà productes gastronòmics artesanals, i els Clavaris i Festers de Sant Vicent també estaran presents en la mostra, que s'inaugurarà el divendres a les 19:30 hores.


Lufthansa presenta en Barcelona la premium economy class\nCoincidint amb el seu 60 aniversari a Espanya, Lufthansa ha presentat avui a Barcelona la maqueta a mida real de la seva nova classe intercontinental, Premium Economy Class . Aquesta opció ofereix fins un 50% més d i espai addicional .\nEl director general de la companyia alemanya a Espanya i Portuga l, Carsten Hoffmann, ha destacat l'aposta ferma de l'aerolínia per la comunitat catalana i la contribució a l'aeroport del Prat de Barcelona.\nHoffmann ha eludit pronunciar-se sobre què passaria en el cas que Catalunya s'independitzés. Els directius de Lufthansa es mostren expectants sobre el debat polític entre Catalunya i Espanya i ignoren en quina situació quedaria Catalunya a Europa en cas de secessió.\nDes Lufthansa es té total confiança en la força de Barcelona i de Catalunya que ostenta a Espanya una tercera part del seu volum de negoci.\nEl director general de l'aerolínia ha reconegut que les vagues dels treballadors de la companyia estan llastant la seva economia. Hoffmann ha subratllat que la vaga dels pilots i del personal, més àmpliament, limita la confiança dels usuaris que no comprenen com s'enquista el conflicte laboral dins de Lufthansa. < / p>\nSegons xifres d'AENA, l'aerolínia líder europea ha traslladat des de i cap a Barcelona a més d'un milió de passatgers durant els nou primers mesos d'aquest any. La xifra indica que s on més de 100.000 els passatgers que utilitzen els seus vols.\nLa majoria d'aquests viatges són de negocis i els vols tenen a Frankfurt i Munic, a Alemanya, i als EUA d'Amèrica, en l'àmbit internacional, com els seus destins prioritaris.\nArtículo anteriorEl policia que va acudir ebri a recollir un premi contra l'alcohol\nArtículo siguienteBertín Osborne entrevistará a Casillas en su casa de Oporto


El Govern signarà el projecte europeu Shababuna sobre la migració irregular al Marroc | exterior\nEl Govern signarà el projecte europeu Shababuna sobre la migració irregular al Marroc\nRedacció|2021-03-30T14:26:28+01:0030 març 2021|Exterior\nEl Govern ha autoritzat la signatura de l’acord entre la Generalitat de Catalunya i els socis del consorci per a la gestió del projecte Shababuna; la nostra joventut: informada i ben preparada per decidir el seu futur!.\nEl projecte Shababuna busca combatre la desinformació sobre la migració irregular entre el jovent al Marroc, concretament a la regió de l’Oriental, al nord-est del país.\nL’objectiu és que el col·lectiu de joves d’entre 14 i 25 anys de la regió marroquina Oriental conegui millor els riscos de la migració irregular, les alternatives per migrar a través de vies segures i les oportunitats al seu territori, en cooperació amb institucions regionals i locals.\nS’inclou dins la convocatòria del Fons d’Asil, Migració i Integració (AMIF, per les seves sigles en anglès) de la Comissió Europea sota el tema 4: campanyes d’informació i sensibilització sobre els riscos de la migració irregular en països tercers i Europa. El fons està gestionat per la Direcció General de Migració i Interior de la Comissió Europea.


TAC12 TV - Un home de 60 anys mor en un accident de trànsit a Vila-seca\nUn home de 60 anys mor en un accident de trànsit a Vila-seca\nDimecres, 07 Febrer 2018 14:19\nA Vila-seca un home va morir en un accident de trànsit a l'autovia A-7 direcció Tarragona, una furgoneta li va donar un cop a la part del darrere del vehicle del conductor mort, d'uns 60 anys. L’accident va tenir lloc l’alçada de Vila-seca, al punt quilomètric 1154 de l’autovia. L’afectat conduïa un quadricicle, també coneguts com micro cotxes, un tipus de vehicle no autoritzat a circular per autovies com l’A-7. El cop va deixar inconscient al conductor i, encara que els serveis d’emergència el van intentar reanimar, va acabar morint. El conductor de la furgoneta va resultar il·lès.\nMés en aquesta secció: « Marc Bové i Josefina Casas s’emporten el Duatló Cros de Vila-seca Nova temporada amb varietat de gèneres a l'Auditori Josep Carreras »


Foment s'adhereix al manifest: Més cultura! Més Europa!\nIniciativa del Cercle de Cultura per reclamar més cultura en el rellançament del projecte de la UE\nUn manifest en favor de la cultura com factor estratègic de superació de la crisi del COVID-19, obert a totes les institucions, entitats no governamentals, empreses, artistes, creadors, intel·lectuals, tècnics i gestors culturals de tots els Estats membres de la Unió Europea.\nUn cop el manifest a favor de la cultura, ha arribat a més de 130 adhesions, entre les quals la de Foment del Treball, el Cercle de Cultura presentara a escala europea aquesta nova versió del manifest, al qual la patronal també s’hi ha sumat.\nL’objectiu és que hi hagi una presa de consciència de la necessitat de millorar el finançament, cooperació, promoció i gestió estratègica dels sectors de la cultura a tots els estats membres de la UE. Es vol impulsar una coordinació d’iniciatives, sumant els esforços del teixit cultural europeu, en una doble agenda “local” i “europea”, per situar la cultura en una posició de major centralitat institucional.\nSegons la Declaració Universal dels Drets Humans la cultura és un dret de totes les persones. En la construcció del projecte de la Unió Europea, la riquesa i diversitat d’expressions culturals d’Europa és un factor fonamental de dignitat i qualitat de vida, i un element clau per a la creació de desenvolupament econòmic, competitivitat i d’impuls de la innovació.\nEls sectors de la cultura estan patint una crisi que no té precedents històrics. Ni durant els conflictes bèl·lics del segle XX l’activitat cultural Europea no havia estat tan paralitzada com ho està per efecte de la pandèmia de la COVID-19. Els museus, galeries, d’art, teatres, sales de concert, ball, festivals, fires, circ, manifestacions populars i tota mena d’expressions i projectes culturals han sofert el tancament o la paràlisi, amb uns efectes importantíssims que amenacen tant la continuïtat dels artistes, creadors, professionals, empreses, entitats i institucions, i afectaran greument el futur immediat de les formes de relació i accés cultural.\nLa Unió Europea és un projecte de pau, seguretat, cooperació i progrés que ha permès una de les etapes de major prosperitat, qualitat de vida per al conjunt de la ciutadania de tots els seus Estats membres. La riquesa i diversitat cultural d’Europa és molt important desenvolupar l’estil de vida i l’espai comú i el projecte de la Unió Europea.\nTot i que les polítiques culturals són una competència dels Estats membres, instem a les principals institucions de la Unió Europea (Parlament, Consell i Comissió Europea), a incorporar la cultura en l’agenda de rellançament del projecte Europeu que és necessari posar en marxa per superar els efectes de la crisi de la COVID-19. Cal superar febleses anteriors i donar un nou impuls al projecte de la Unió Europea, en el que la cultura sigui un factor més important.\nLa diversitat i la diferència de les respostes de suport a la situació de crisi dels sectors de la cultura que s’estan impulsant pels Estats membres ens donen una idea de la necessitat de millorar l’intercanvi de bones pràctiques en la determinació de les prioritats polítiques, el finançament i el desenvolupament de la cultura en l’àmbit Europeu.\nPer això proposem que les institucions europees impulsin els Estats membres a treballar en un procés de desenvolupament i de millora dels mecanismes de finançament, suport, incorporant amb més força el caràcter estratègic de la cultura en el projecte de construcció Europea.\nLa cultura és un dret recollit per la declaració Universal dels Drets Humans, i un bé de primera necessitat, i aquest dret ha d’incorporar-se en projecte de construcció del projecte Europeu.\nAixò comporta que la cultura ha d’estar protegida, impulsada i promocionada, amb uns recursos suficients i adequats a aquesta importància, des dels Estats, però també amb el suport i participació de les institucions europees.\nLa cultura hauria d’integrar-se amb major força en els plans estratègics de desenvolupament territorial, social i econòmic, nacionals i d’abast europeu.\nCalen incorporar mesures de “xoc” destinades a injectar recursos en els sectors culturals amb caràcter immediat. Més enllà de l’endeutament per sortir de la crisi caldrà actuar de manera urgent per preservar el teixit cultural, amb especial atenció a la preservació del joc de forces equilibrades entre el sector públic i el privat.\nSón imprescindibles mesures de protecció tant dels artistes, creadors, tècnics i gestors, com de les empreses, entitats i institucions culturals, font de riquesa i treball de moltes persones.\nCal una major coordinació estratègica de la cultura amb les polítiques econòmiques, educatives, de benestar, desenvolupament i cooperació.\nCal una gran campanya de comunicació per sensibilitzar la ciutadania europea envers el valor fonamental de la cultura per construir el projecte col·lectiu de convivència i de la necessitat de la seva complicitat per generar una viabilitat dels sectors culturals al més aviat possible.\nCal començar a treballar en iniciatives de coordinació que permetin disposar als Estats membres de lleis de Mecenatge, Patrocini i Participació social que segueixin un procés d’homologació europea, i que esdevingui un veritable estímul per la participació de les persones físiques com jurídiques en el finançament de la cultura.\nCal posar-se a treballar en l’actualització del marc normatiu dels Estats membres que afecta els sectors de la cultura, aprofitant els potencials reals de la cultura en el desenvolupament estratègic del model econòmic, social i territorial.\nEls sectors de la cultura volem ser considerats tan necessaris com ho hem estat per superar aquest confinament. Ara, però, cal que aquest esforç sigui col·lectiu i d’abast europeu. Només d’aquesta forma podrem aprofitar l’enorme riquesa i diversitat cultural de la Unió Europea en el rellançament del seu projecte de futur.\nA aquesta iniciativa ja s’hi han adherit diverses institucions, empreses i entitats dels sectors de la cultura de Catalunya, i la Federación Estatal de Asociaciones de Profesionales de la Gestión Cultural. Animem la resta d’entitats a adherir-se al manifest, per intentar crear un estat d’opinió en favor de la cultura partint del fet que la construcció Europea té en la cultura un pilar fonamental.\nFormulari per a l’adhesió d’institucions, empreses i entitats culturals


Amb el suport de Cs i el PNB\nper Redacció 03/06/2020 20:36h\nImatge de Pedro Sánchez durant el debat de la sisena pròrroga de l'estat d'alarma al Congrés. | Congrés dels Diputats\nEl Congrés ha aprovat la sisena i «última» pròrroga de l’estat d’alarma fins al 21 de juny. La prolongació de la mesura ha comptat amb el suport del PSOE, Unides Podem, Cs, Més País, Compromís i altres formacions com PRC. ERC, que ha tancat un acord pel retorn de competències amb l’executiu, i EH Bildu s’han abstingut mentre el PP, Vox, UPN, Foro i els grups independentistes de JxCat i la CUP hi ha votat en contra. En total, el nou decret que contempla que les CCAA gestionin la desescalada a partir de la fase 3 als seus territoris ha comptat amb 177 vots a favor, 155 en contra i 18 abstencions.\nLa sessió ha començat a les deu del matí amb la mateixa imatge de les últimes ocasions: menys diputats, mascaretes i guants a la sala. L’encarregat d’obrir-la, de nou, ha estat el president del govern espanyol, Pedro Sánchez, que ha anunciat l’aprovació dimarts que ve d’un nou decret de mesures sanitàries que s’aplicaran quan s’aixequi l’estat d’alarma. El cap de l’executiu també ha carregat contra la dreta per «utilitzar el virus» i la bandera com a «arma llancívola». Sánchez ha criticat durament el paper del PP, com a primer partit de l’oposició, per acostar-se a la dreta. Unes acusacions que també ha compartit la portaveu socialista, Adriana Lastra.\nSánchez també ha promès un pla de reactivació del sector de l’automòbil i una llei de mobilitat sostenible i ha reivindicat el 8-M i ha demanat a la dreta que no utilitzi la bandera espanyola per «dividir».


Tarda amb boira residual i alguns ruixats cap al nord-est - El temps\nTarda amb boira residual i alguns ruixats cap al nord-est\nAlberto Alcántara 27/02/2021 - 21.59 Actualitzat 27/02/2021 - 22.11\nComencem el cap de setmana amb temps anticiclònic però no estable del tot, perquè es despenja un embossament d'aire fred (o DANA) per les capes altes atmosfèriques. Veurem núvols i uns quants ruixats. Bufarà una mica de cerç matinal a les Terres de l'Ebre i de tramuntana, a l'Alt Empordà.\nCel variable sobre Pals (Andreu Colls)\nEl matí serà d'alguns núvols baixos i bancs de boira o boirina en moltes fondalades de l'interior, especialment cap a la Catalunya central, ponent i Terres de l'Ebre. Aquests núvols baixos s'aniran esqueixant molt lentament al llarg del matí. També veurem alguns núvols alts per l'extrem sud.\nEl temps canviarà una mica a la tarda, amb el creixement de nuvolades d'evolució al Pirineu, quadrant nord-est i punts del prelitoral. Aquestes nuvolades derivaran en alguns ruixats, localment moderats i probables cap al sector d'Osona, el Ripollès, el Berguedà, el Bages o el Vallès Oriental, potser algun també cap al Solsonès. La cota de neu estarà al voltant dels 1.600 metres.\nTemperatura amb pocs canvis\nLa temperatura de primera hora ha pujat a causa dels núvols baixos acumulats a la depressió central. A la resta, ha baixat. Les glaçades han estat febles i poques, localitzades al Pirineu.\nEls valors màxims pujaran a punts de la costa, i en general es mouran entre 15 i 20 ºC.\nL'anticicló continuarà bombejant aire humit, i els núvols seran abundants mentre la DANA es retira cap al Cantàbric. Durant la primera meitat del dia continuarà el risc de precipitacions a punts de la meitat nord i del terç oest. La cota de neu rondarà els 1.400 metres. La temperatura diürna baixarà.\nDiumenge ennuvolat i amb una mica de pluja\nEl temps TN vespre - 27/02/2021\nUn tornado fa voltar pels aires dos vehicles, un amb la conductora a dins\nEl Pirineu recupera el color blanc després de la calorada dels primers dies d'abril


El cens electoral conté la inscripció dels qui reuneixen els requisits per a ser persona electora i no es troba privada, definitivament o temporalment, del dret de sufragi (art. 31.1 Llei orgànica del règim electoral general).\nEl cens electoral està compost pel cens de les persones electores residents a Espanya i pel cens de les persones electores residents absents que viuen a l'estranger (CERA). Cap persona electora podrà figurar inscrita simultàniament en els dos censos (art. 31.2 Llei orgànica del règim electoral general).\nÉs el cens electoral diferent segons el tipus d'eleccions?\nNo, el cens electoral és únic per a tota classe d'eleccions, sense perjudici de la seua possible ampliació per a les eleccions municipals i del Parlament Europeu (art. 31.3 Llei orgànica del règim electoral general).\nÉs obligatori que una persona estiga inscrita en el cens electoral per a poder exercir el dret de vot?\nSí, per a l'exercici del dret de sufragi actiu és indispensable estar inscrit/a en el cens electoral vigent (art. 2.2 Llei orgànica del règim electoral general).\nEl cens electoral és elaborat per l'Oficina del Cens Electoral, òrgan enquadrat en l'Institut Nacional d'Estadística, que se n'encarrega de la formació i exerceix les seues competències sota la direcció i supervisió de la Junta Electoral Central.\nL'Oficina del Cens Electoral té delegacions provincials i els ajuntaments i consolats actuen com a col·laboradors de l'Oficina en les tasques censals (art. 29 Llei orgànica del règim electoral general).\nAquesta actualització es realitza, fonamentalment, amb la informació rebuda d'ofici dels ajuntaments, oficines consulars, encarregats del Registre Civil i amb les reclamacions al cens electoral efectuades per les persones electores que resulten estimades (arts. 32, 34 i 35 Llei orgànica del règim electoral general).\nDe quina data és el cens utilitzat per a les eleccions de 28 d'abril de 2019?\nEl cens electoral vigent per a les eleccions del 28 d'abril de 2019 és el tancat el dia primer del segon mes anterior a la data de convocatòria. És a dir, com que la convocatòria és el 5 de març, el cens electoral és el tancat l'1 de gener de 2019.\nNo obstant això, la Llei orgànica del règim electoral general recull un període de rectificació del cens una vegada convocades les eleccions (art. 39.1 Llei orgànica del règim electoral general).\nNo. El cens electoral conté la inscripció dels qui reuneixen els requisits per a ser persones electores i no es troben privades, definitivament o temporalment, del dret de sufragi. No obstant això, entre aquestes persones també estan inscrites, amb la qualificació de "menor", aquelles persones residents que, entre l'1 de gener i el 31 de desembre de 2019, complisquen 18 anys. D'elles, només podran votar les que, entre l'1 de gener i el mateix dia de les eleccions (28 d'abril de 2019) facen 18 anys (art. 35.3 Llei orgànica del règim electoral general).\nEn cada una de les delegacions provincials de l'Oficina del Cens Electoral, es pot consultar el cens electoral, que es troba permanentment actualitzat. La consulta podrà realitzar-se a través dels ajuntaments, consolats o en la mateixa Delegació Provincial (art. 38.1 Llei orgànica del règim electoral general).\nA més, l'Oficina del Cens Electoral remetrà a totes les persones electores una targeta censal amb les dades actualitzades de la seua inscripció en el cens electoral i de la secció i mesa en què els correspon votar, i comunicarà igualment a les persones electores afectades les modificacions de seccions, locals o meses electorals.\nÉs la que es forma per a un procés electoral concret i conté les persones electores que són majors d'edat en la data de les eleccions i que, per tant, poden votar.\nEs podran consultar les llistes electorals en els ajuntaments i consolats del nostre municipi o demarcació, durant els huit dies següents després del sext dia posterior a la convocatòria de les eleccions. És a dir, si la convocatòria de les eleccions és de data 5 de març, les llistes es poden consultar de l'11 de març fins al 18 de març, ambdós inclosos. Esta consulta podrà realitzar-se, bé per mitjà de l'exposició al públic de les llistes electorals o si en tenen, a través de mitjans informàtics, sempre prèvia identificació de la persona interessada (art. 39.2. de la Llei Orgànica del Règim Electoral General).\nQuè passa si les dades censals són errònies?\nSi les dades censals que figuren en les llistes electorals que els ajuntaments i consolats posen a la disposició en els seus respectius municipis i demarcacions són errònies, es pot interposar reclamació dirigida a la Delegació Provincial de l'Oficina del Cens Electoral.\nEl termini per a presentar reclamacions sobre dades censals coincideix amb el termini d'exposició de les llistes electorals. És a dir, els huit dies següents a partir del sext dia posterior al de la convocatòria. És per això, que si la convocatòria és de data 5 de març, les reclamacions podran ser presentades de l'11 fins al 18 de març, ambdós inclosos (art. 39.3 de la Llei Orgànica del Règim Electoral General).\nQualsevol persona podrà formular reclamacions directament en la Delegació Provincial de l'Oficina del Cens Electoral. No obstant això, també podrà presentar-les a través dels ajuntaments o consolats, que les remetran immediatament a les respectives delegacions (art. 39.5 Llei orgànica del règim electoral general).\n¿Quina documentació es necessita presentar per a interposar una reclamació sobre dades censals dirigida a la Delegació Provincial de l'Oficina del Cens Electoral?\n- El document nacional d'identitat, passaport o permís de conduir, adjuntant-se fotocòpia d'aquest.\n- Certificat d'empadronament a l'Ajuntament sobre les llistes electorals del qual es presenta la reclamació.\nSi es presenta la reclamació a l'Ajuntament o Consolat, junt amb el model oficial de reclamació s'ha de presentar:\n- El document nacional d'identitat, passaport o permís de conduir, adjuntant-se fotocòpia d'aquest document.\n(Art. 39 Llei orgànica del règim electoral general i disposició tercera i quarta de l'Ordre de 21 de març de 1991 pel qual es regula el procediment de reclamació administrativa en període electoral).\nEs podran formular reclamacions sobre dades censals, si bé, únicament podran ser tingudes en compte les que es referisquen a la rectificació d'errors en les dades personals, als canvis de domicili dins d'una mateixa circumscripció o a la no inclusió de la persona reclamant en cap secció del cens de la circumscripció malgrat tindre dret a això (art. 39.3 Llei orgànica del règim electoral general).\nNo seran tingudes en compte per a les eleccions convocades les reclamacions que reflectisquen un canvi de residència d'una circumscripció a una altra, realitzat amb posterioritat a la data de tancament del cens (1 de gener de 2019), raó per la qual haurà d'exercir el seu dret de vot en la secció corresponent al domicili anterior (art. 39.3 Llei orgànica del règim electoral general).\nPoden presentar reclamacions sobre el cens les persones representants de les candidatures?\nSí, les persones representants de les candidatures podran impugnar de l'11 al 18 de març, els dos inclusivament, davant de la Delegació Provincial de l'Oficina del Cens Electoral, el cens de les circumscripcions que en els sis mesos anteriors hagueren registrat un increment de residents significatiu i no justificat que haguera donat lloc a la comunicació a què l'Oficina del Cens Electoral està obligada a fer davant de la Junta Electoral Central (art. 30 c) i 39.4 Llei orgànica del règim electoral general).\nLes reclamacions sobre dades censals es resoldran durant els tres dies posteriors al termini previst per a presentar-les. És a dir, com que es poden presentar les reclamacions entre els dies 11 i 18 de març, els dos inclusivament, aquestes es podran resoldre, en un termini de tres dies, entre els dies 11 i 21 de març, els dos inclusivament (art. 39.6 Llei orgànica del règim electoral general).\nLes resolucions sobre dades censals seran notificades per la Delegació Provincial del cens electoral a cada una de les persones reclamants, a més de ser notificades als ajuntaments i consolats corresponents.\nNo obstant això, les rectificacions del cens electoral que s'hagen produït com a conseqüència de les reclamacions seran exposades al públic el 17é dia posterior a la convocatòria. És a dir, com que la convocatòria és el 5 de març, les rectificacions seran exposades el 22 de març (art. 39.6 Llei orgànica del règim electoral general i art. 5 de l'Ordre de 21 de març de 1991 pel qual es regula el procediment de reclamació administrativa en període electoral).\nÉs una targeta que remet l'Oficina del Cens Electoral a totes les persones electores amb les dades actualitzades de la seua inscripció en el cens electoral.\nEn la targeta censal figuren la secció i mesa on correspon votar (art. 39.7 Llei orgànica del règim electoral general).\nSón acreditacions emeses per l'Oficina del Cens Electoral una vegada ha finalitzat el període de rectificacions i de reclamacions, i que permet a les persones afectades votar el dia de la votació en la mesa electoral.\nNo constitueix un mitjà extraordinari d'obtindre la inscripció en el cens, sinó un mitjà de prova que la persona en qüestió està inscrita en el cens electoral vigent, encara que no figure en els exemplars certificats de les llistes del cens posats a la disposició de les meses electorals (art. 85.5 Llei orgànica del règim electoral general i Instrucció 7/2007 de 12 d'abril de la Junta Electoral Central).\nS'expediran certificacions censals específiques a les persones electores que es troben en algun dels supòsits següents:\n• La persona que, tot i que figurava en les llistes de votació del cens electoral corresponent a les últimes eleccions celebrades en l'àmbit nacional, o amb posterioritat a aquestes en l'àmbit territorial que corresponga al procés electoral, i no aparega en les llistes entregades a la mesa electoral en la qual estava inscrita, sempre que no figure en les llistes d'altres meses electorals com a conseqüència d'un canvi de domicili o de residència degudament justificat, i que no haja sigut exclosa del cens com a conseqüència de la conclusió d'un expedient de baixa d'ofici per inclusió indeguda.\n• La persona que va presentar reclamació administrativa perquè no havia sigut inclosa en el cens electoral, i havent sigut acceptada, no figura en les llistes entregades a les meses electorals.\n• La persona que sense haver comunicat un canvi de domicili que haja donat lloc a la seua inscripció en el cens electoral d'un altre municipi, no figure en l'exemplar certificat de la llista del cens de la mesa corresponent.\n• La persona que figure amb dades d'identificació personal errònies en les llistes de la mesa electoral.\n(Instrucció 7/2007 de 12 d'abril de la Junta Electoral Central).\nLes podran sol·licitar les persones electores fins al mateix dia de la votació, abans de l'hora de tancament dels col·legis electorals, davant de la Delegació Provincial de l'Oficina del Cens Electoral, o a l'Ajuntament respectiu, que les remetrà per fax a la Delegació Provincial de l'Oficina del Cens Electoral, degudament autenticades pel secretari o secretària de l'Ajuntament o persona autoritzada (Instrucció 7/2007 de 12 d'abril de la Junta Electoral Central).\nQuan s'expedeixen les certificacions censals específiques?\nS'expediran des que finalitza el període de rectificacions i de reclamacions, i fins al mateix dia de la votació (28 d'abril), abans de l'hora de tancament dels col·legis electorals (Instrucció 7/2007 de 12 d'abril de la Junta Electoral Central).\nSí, la Delegació Provincial de l'Oficina Electoral podrà remetre-les per fax a l'Ajuntament que haja remés la sol·licitud per manament de l'elector/a (Instrucció 7/2007 de 12 d'abril de la Junta Electoral Central).\nSí, seran remeses a les persones electores afectades, quan el nombre d'omissions indegudes en les llistes del cens electoral o altres circumstàncies excepcionals així ho aconsellen, en garantia del dret fonamental de sufragi (Instrucció 7/2007 de 12 d'abril de la Junta Electoral Central).


CaixaBank Hotels & Tourism i la Federació Intercomarcal d’Hostaleria i Restauració de Barcelona signen un conveni per a dinamitzar el sector | Canal Terrassa\nCaixaBank Hotels & Tourism i la Federació Intercomarcal d’Hostaleria i Restauració de Barcelona (FIHR) han signat un acord de conveni de col·laboració que posa a la disposició dels seus associats, agrupats en els 16 gremis i associacions de professionals i empresaris, una línia específica de finançament de 500 milions d’euros, així com una amplia oferta de productes financers en condicions avantatjoses.\nEl Gremi empresarial d’Hostaleria de Terrassa i comarca també ha format part d’aquest col·lectiu que aposta per l’especialització territorial amb la missió d’impulsar l’activitat comercial del sector a través d’una potent xarxa de professionals experts en aquesta activitat, a més d’impulsar i dinamitzar el sector turístic i hoteler durant el pròxim any.\nA l’acte de signatura del conveni han estat presents el director del Centre d’Empreses del Penedès-Garraf de CaixaBank, Roberto Ramos; i el president de la FIHR, Pere Santos. Acompanyats de Mª José Marín, especialista d’Hotels&Tourism de CaixaBank a la Territorial Barcelona.\nCaixaBank, ha tancat l’exercici 2017 amb una concessió de 1.500 milions de crèdit al sector hoteler, una xifra que demostra el bon comportament de la indústria en aquest moment. CaixaBank Hotels & Tourism preveu un creixement del 20% en la producció de crèdit al sector en el seu primer any d’activitat.\n[Imatge d’esquerra a dreta: president de la FIHR, Pere Santos i el director del Centre d’Empreses del Penedès-Garraf de CaixaBank, Roberto Ramos]\nEtiquetes: CaixaBank Hotels & TourismFederació Intercomarcal d’Hostaleria i Restauració de BarcelonaGremi empresarial d’Hostaleria de Terrassaterrassa\nCinquè més consecutiu amb l’atur a la baixa


EMACORLIFE Life COR Accions principals\nINICI PÚBLIC DEL PROJECTE - KICK OFF (ACCIÓ F4):\nEl llançament del COR coincideix amb la primera acció de carrer o street marketing, la jornada Els residus i la comunicació i la trobada COMUNICOR. Aquí, més d'un centenar d'experts en residus i comunicació es troben per compartir experiències sobre les campanyes de comunicació ambiental i el canvi d'hàbits vers els residus.\nCAMPANYA DE COMUNICACIÓ (ACCIÓ C1)\nAmb la majoria d'elements desenvolupats a través d'Internet per assolir el màxim de participació i "viralitat", a la vegada que es redueix el consum i la producció de materials.\nAccions especials de carrer o street marketing. La primera d'elles, a la Mitja Marató de Barcelona, serveix com a acte de llançament del COR.\nUn Microsite www.moviment-R.cat i un ús intens de les xarxes socials (Facebook, Twitter, Youtube) permeten ser presents allà on el públic objectiu de la campanya es mou.\nA les xarxes socials es difonen especialment aquelles accions virals com ara els concursos, els personatges populars que s'adhereixen al Moviment R. els Famosos R, o altres elements virals, com ara la campanya On vas envàs?.\nLa mini-sèrie 3R i Acció! i altres vídeos digitals per ser visionats al microsite, les xarxes socials, etc i emesos a les televisions locals i .\nDurant la campanya es col·labora amb altres entitats per obtenir la major col·laboració i difusió possibles, com per exemple el FICMA (Dia R).\nVISITES GUIADES A LES INSTAL·LACIONS METROPOLITANES DE TRACTAMENT I VALORITZACIÓ DE RESIDUS (ACCIÓ C2)\nLes visites a plantes són instruments de formació i comunicació dels objectius del projecte vers la ciutadania. S'adrecen a centres educatius i diferents col·lectius d'adults. Les visites són a càrrec de professionals de l'educació ambiental experts en residus.\nEls objectius principals són donar a conèixer:\nEl cicle de vida dels residus.\nLes conseqüències de la seva generació.\nLa gestió i el funcionament de les plantes metropolitanes de tractament.\nI capacitar les persones en hàbits sostenibles.\nLes visites es realitzen amb el suport de materials educatius diversos (dossiers, mapes, audiovisuals...) adreçats als diferents tipus de públic (escolar, general i tècnic).\nXERRADES, TALLERS I ALTRES ACTIVITATS FORMATIVES SOBRE GESTIÓ I TRACTAMENT DE RESIDUS (ACCIÓ C3)\nAmb objectius similars a les visites, les xerrades i tallers es centren en els aspectes de consum responsable i sensibilització vers la necessitat de la separació i correcta gestió dels residus. A càrrec de professionals de l'educació ambiental experts en residus, e Els destinataris poden ser escoles, universitats, grups de professionals o altres.\nLa tipologia de les activitats varia en funció dels destinataris. Com a material de suport s'han editat guies i altre material audiovisual.\nPUBLICACIÓ DE LES DADES AMBIENTALS METROPOLITANES (ACCIÖ F2)\nPublicació anual dels principals indicadors sobre residus i aigua a l'Àrea Metropolitana de Barcelona.\nJORNADES, DEBATS I SEMINARIS\nAl llarg del projecte es celebra la Jornada Residus, Joves i Comunicació, presentacions del projecte en diferents jornades i seminaris, així com Els cafès amb COR, trobades de petit format al voltant d'un film per tractar temes d'actualitat.\nSEMINARI TÈCNIC EUROPEU DE CLOENDA (ACCIÓ F5)\nCom a complement final del projecte, el seminari de cloenda ha reunit experts europeus en residus i comunicació. L'objectiu ha estat donar a conèixer principals resultats i acompliment dels objectius del projecte així com les primeres conclusions del treball fet. A la vegada ha permès mirar al futur per tal d'avançar en la comunicació ambiental i l'ús de les xarxes socials.\nTotes les ponències, presentacions, vídeos, imatges i marxandatge, així com la repercussió que aquestes accions han tingut als mitjans, són a la pestanta APARADOR.


La Comunitat Valenciana, segona autonomia amb més morts per ofegament - À Punt\nLa Comunitat Valenciana, segona autonomia amb més morts per ofegament\nVinaròs ha estrenat una app mòbil que agilitza el rescat davant d'una situació d'emergència\nLa Comunitat Valenciana, segona autonomia amb més morts per ofegament / À Punt NTC\n18 d'agost 2021 - 21:35\nSón ja 24 ofegaments en piscines i platges a la Comunitat Valenciana des de l'inici de l'estiu, xifra que ens situa com a la segona autonomia on més morts per ofegament s'han produït.\nA Vinaròs s'acaba d'estrenar una aplicació mòbil que agilitza el rescat davant d'una situació d'emergència. L’app, que avisa el servei de socorrisme de qualsevol emergència a les platges, geolocalitza la persona en perill.\nAquesta és la primera setmana en funcionament de l'aplicació, i els informadors animen els banyistes a descarregar-la. La ferramenta que redueix els temps de resposta en casos d'ofegaments i parades cardiorespiratòries.\nL'últim ofegament ha sigut el d’un xiquet de dotze anys en una piscina de Xàbia que continua en pronòstic reservat a l'Hospital d'Alacant.


Què és què | hemodinamicagermanstrias\nEn aquest apartat del blog volem que tots els conceptes entorn l’Hemodinàmica quedin clars. Si necessiteu més informació, feu-nos-ho saber!\nEl cateterisme cardíac consisteix a fer arribar uns petits tubets (catèters) fins l’origen de les artèries coronàries (artèries que nodreixen el cor de sang per a què les seves cèl·lules puguin viure i bategar) a través d’una punció arterial (habitualment a través d’una arteria del canell). Gràcies al cateterisme es poden estudiar les artèries coronàries, desobstruir-les quan es produeix un infart o una angina de pit, etc.\nLa coronariografia consisteix en la injecció d’un contrast a l’interior de les artèries coronàries per conèixer millor en quin estat es troben.\nVegueu-ho en imatges:\nD’aquesta manera els metges poden pendre decision terapèutiques.Una de les possibles opcions per tractar les artèries és l’Angioplàstia coronària.\nL’angioplàstia serveix per desobstruir les artèries coronàries i consisteix a introduir-hi uns petits tubets (els catèters de què parlàvem més amunt) que tenen incorporat un globus a la punta. Aquest globus, un cop el catèter el fa arribar el punt desitjat, s’infla per engrandir-ne el pas i per disminuir l’obstruccióde l’artèria. En la majoria dels casos, després de l’angioplàstia es posa un stent, que més avall veureu què és.\nCom podeu veure a la imatge que hi ha sobre aquestes línies, és una mena pròtesi metàl.lica en forma de molla, molt i molt petita, que es posa a l’artèria per a què es mantingui ben oberta i la sang hi circuli sense problemes.\nEn alguns casos, les obstruccions que mostren les coronariografies no es poden solucionar amb stents i és necessari intervenir quirurgicament i fer un bypass.\nLa coronariografia també ajuda a pendre decisions en els casos de Cirurgia valvular. Es una cirugía que se utiliza para reparar o reemplazar válvulas cardíacas afectadas.\nEs produeixen quan alguna cosa no rutlla a les artèries coronàries. Si és el vostre cas, cal que us cuideu i que seguiu una sèrie de recomanacions, que per exemple podeu trobar en aquest llibre en què ha participat un dels nostres cardiòlegs, el doctor Oriol Rodríguez. Us serà molt útil!\nL’infart agut de miocardi és la mort del teixit cardíac, i és causat per una disminució o interrupció de la circulació coronària que, en general, es pot atribuir a una trombosi de l’artèria. La trombosi és un trastorn vascular que es presenta quan hi ha una massa de sang coagulada que bloqueja de forma total o parcial l’interior d’un vas sanguini, ja sigui una vena o una artèria.\nSi es tracta d’una obstrucció completa, el tractament adequat és la reobertura de l’artèria, de forma mecànica o farmacològica. La mecànica és l’ anomenada angioplàstia primària. Quan aquest procediment no es pot realitzar ràpidament, abans de passades dues hores, es pot procedir a l’anomenada trombòlisi, que consisteix en l’administració de fàrmacs. Aquest tractament és més senzill de fer però menys eficaç.


Records de l'Escala: Erem més de 20 ,i en quedem 3. Història de com es va perdent l'afició a la pesca a l'Escala .\nErem més de 20 ,i en quedem 3. Història de com es va perdent l'afició a la pesca a l'Escala .\nQuins temps aquells , en que ens reuníem la mainada a La Riba cada tarda d'estiu per pescar.\nQue s'en ha fet d'aquella colla de 10 o 15 criatures de 6-9anys que intentàvem fer-nos amb algun gòmit , guiula , serrà o petard ?\nTinc encara els records d'infància ben vius,ens situem a la meitat dels anys 90 i les tardes de pesca suposaven per molts de nosaltres l'experiència més emocionant i divertida del dia . Rèiem , competíem , cridàvem , xalàvem d'allò més i de tant en tant alguna de les petites boies que hi teníem calades s'enfonsava per la picada d'alguna guiula , babosa o gòmit . El día que algú agafava un sarg o una escórpora , aleshores era festa major. Els avis o pares ens ajudaven a amarrar els hams , a posar el cuc , i a vegades a treure el peix de l'ham , i alhora ens teníen controlats per si algú es feia mal.\nMica en mica ens vam fer grans i vam començar anar sols a pescar , aleshores encara continuava l'esperit ben viu d'amistat que havíem creat anys enrere, i el anar sols ens permitia fer algun disbarat més i tenir alguna aventureta ja per explicar. Va arribar el moment que els gòmits i baboses es van convertir en algun sarg , alguna orada i algun roger , la primera peça de mèrit es aquell recòrd que no s'et esborrarà mai de la memòria , una experiència brutal que a uns quants ens va acabar d'enganxar a aquest esport.\nPerò a partir d'aquí va començar el declivi ,a partir dels finals dels 90 i principis del nou segle molts companys van deixar l'afició i només ens vam quedar una desena , que al arribar a l'edat de l'adolescència vam passar a ser només unes 5-6 persones. Això si , els que quedàvem continuávem disfrutant com el primer día. Un fet molt positiu va ser l'arribada de companys inmigrants els quals ja eren nascuts aquí l'Escala , que es van interessar molt per la pesca , i van voler que els més "veterans " els ensenyessim els trucs. Van apendre ràpid (van tenir bons mestres) i al cap de pocs mesos ja s'unien a nosaltres en les jornades de pesca. Ens pensàvem que es recuperaria l'afició , però després de 3 o 4 anys el resultat va ser ben diferent , molts d'aquests companys també van abandonar , resistint només 2 o 3 amics que continuen fins avui en dia.\nActualment , ja al 2008 , ens trobem que del nucli que vam començar a pescar junts , només quedem 2 , si ja hoheu sentit bé 2!!! . Un servidor i l'Abel , i en alguna ocasió ens acompanyen el Mohammed o en Zacaries. La Platja , La Riba , el Gavià , La Punta , l'Olla i La Creu han quedat buits dels pescadors qe abans grimpàvem per les roques, molts dies només veig el meu parell de canyes i en contades ocasions encara ens agrupem aquestes 2 o 3 persones més que quedem , i fem un bon matí com els d'abans.\nPerò el que més em preocupa avui en dia , es que no veig mainada pescant , no senyors , la Riba està buida de criatures , boies i canyes , com hem pogut arribar fins aqui?\nLa doble moral que tant es porta avui en dia no veu en bons ulls que les criatures pesquin , perquè és un fet horroròs matar alguna bestiola de mar , encara que sempre sigui per consum propi . Els hi neguem la pesca pero els permitim veure el telediario , la pelicula d'acció del divendres a la nit , o el pressing cash de "la cuatro". Els hi permetem que es quedin enclaustrats entre 4 parets veient la tele , l'ordinador , o la consola , i en canvi no els transmetem un dels valors que té la pesca que es gaudir del paisatge , de la mar i de la vida que hi acull.\nQuin serà el futur real de l'afició ? Com es notarà la manca de noves generacions?\nAixò ho sabrem amb el temps , però molt em penso que no pinta gaire bé el tema.\nMentrestant n'hi ha uns quants que continuem anant a pescar i guadint amb cada jornada i amb cada captura , els pescadors tenim aquell do que no ens importa associar-nos amb gent de edat ni d'origen diferent a la nostra , a més a més tothom aprenem de tothom.\nPels que encara resistim : Josep , Josep Ridao , Ramón , Abel , Joan , Zacaries , Sergi , Guillermo i molts d'altres , amunt la pesca ! i amunt l'Escala! Perque del que estic molt i molt segur , que tots nosaltres hem aprés a estimar aquest poble tot gaudin de la mar .\nPublicado por Sergi Corral Buela en 13:44


Vitamina blava per a la nàutica. Article de Margarita Diez, Gerent del Port de Mataró - Port de Mataró\nVitamina blava per a la nàutica. Article de Margarita Diez, Gerent del Port de Mataró\nEl món està canviant i la pandèmia ha estat un accelerador que ens ha obligat a canviar la nostra forma de vida. Ens ha fet veure més el poder de les emocions, el valor de la proximitat i l’aposta necessària en la innovació.\nAl sector nàutic la “Vitamina Blava” ajuda a potenciar tot allò que ens fa forts, valorar el que tenim a prop i obrir el sector portuari al públic en general. En l’economia blava tenim tres grans nínxols amb un gran potencial:\n• La nàutica ha de fer el pas per obrir-se al gran públic\n• El turisme pot oferir experiències per descobrir la mar de diferents formes\n• La sostenibilitat i la innovació ens han d’oferir nous materials i energies\nLa nàutica a Espanya està per sota de les 5 embarcacions per cada 1.000 habitants, mentre que a Noruega està per sobre de les 150, malgrat les condicions meteorològiques. A més dels usuaris que tenen embarcacions hi ha una majoria que fa un ús inferior a 15 dies l’any. Aquestes dades ens donen una idea del potencial que tenim. Cal començar pels més joves, potenciant la vela a les escoles amb l’Esport blau i fomentant Setmanes Blaves i casals. Cal diversificar l’oferta per arribar a totes les butxaques, amb activitats per a totes les edats i amb alternatives a la propietat de vaixell: lloguer, ús compartit, abonats, temps a disposició, etc. Iniciatives com el Marina Day o Navegar té Premi afavoreixen la navegació entre ports. Tal com han fet altres esports, la nàutica també s’ha de popularitzar.\nEl turisme, el gran motor econòmic, està basat en l’aprofitament dels primers 20 metres de platja. Cal diversificar l’oferta turística per oferir experiències que siguin un atractiu, tant per al turista com per al ciutadà local, la mar com a destinació. Així, es poden oferir paquets per fer tastets de diferents esports com ara, submarinisme, rem, vela, surf, paddle surf, motos d’aigua o sky. A més de sortides de pesca, d’albirament d’espècies, de navegació clàssica, de natura o de fotografia. Aquestes experiències es poden combinar amb degustacions gastronòmiques i maridatges de la zona. I pels més aficionats, cal fomentar el turisme a bord, els xàrters i els creuers de petita eslora, el vaixell com a mitjà d’allotjament i transport que ens permet descobrir la costa. Per tot plegat, és necessari sumar esforços i cooperar entre diferents sectors per crear aquestes sinergies entre hotels, activitats esportives, navegació, gastronomia i formes de col•laboració publicoprivada.\nLa innovació i la sostenibilitat han de tenir un paper cabdal en el futur i adoptar compromisos actius en la lluita contra el canvi climàtic, atès que les zones costaneres són especialment vulnerables al canvi climàtic. Cal donar una resposta a les problemàtiques en matèria d’energia, residus, nous materials i temporals. Adaptar els motors a fonts d’energia renovables, igual que en el sector de l’automoció, és una revolució imminent i tècnicament avançada. La problemàtica dels residus i de les embarcacions abandonades fan que calgui desenvolupar tècniques de recuperació de materials, especialment pel que fa a laminats i bateries, elements contaminants i cada cop més abundants, així com tècniques per allargar la vida útil de les embarcacions, facilitant el seu manteniment i l’economia circular. Tanmateix, els nous materials poden suposar una revolució, com ho han estat la fibra de carboni i el keblar, actualment altres materials estan entrant en la indústria nàutica com ara, nanofibres conductores, teixits lumínics, pintures fotovoltaiques i recobriments viscoelàstics. Per tot això és tan important la formació tècnica especialitzada i la col•laboració entre els centres de recerca i les empreses.\nLes infraestructures portuàries també s’han d’adaptar al canvi climàtic i cal protegir les bocanes a garbí, dotar els espatllers de botaones i bermes per tal que no passin les onades. Paral•lelament, adoptar mesures de mobilitat sostenible com ara circuits de bici, punts de recàrrega de vehicles elèctrics i espais d’amarratge per a transeünts.\nCal integrar els ports amb el territori amb espais de passeig oberts i atractius, punts per prendre fotografies úniques, itineraris didàctics i esportius, zones lúdiques i fins i tot elements singulars com escultures, fonts ornamentals o elements del patrimoni cultural o marítim.\nPel que fa a la seva explotació, les noves tendències del lloguer envers la compra, obliguen a canviar d’un sistema de gestió patrimonial a un de prestació de serveis. Cal posar més amarradors i espais a disposició de les empreses de servei, així com facilitar rampes d’accés i marines seques, ja que en aquests darrers anys s’ha incrementat significativament el nombre de matriculacions de motos d’aigua i embarcacions pneumàtiques. A més, l’oci nocturn que en alguns ports havia estat l’ús predominant, amb el pas del temps s’ha comprovat que altera la natura del port i els nous serveis portuaris necessiten aquests espais. Es necessita un nou concepte que aglutini usos portuaris adequats a les noves demandes socials. El futur de l’indústria nàutica i de les activitats portuàries tenen aquests reptes, i l’èxit de la seva transformació vindrà determinat per l’esforç comunicatiu i la col•laboració entre els diferents agents i àmbits.\nEl port de Mataró ha iniciat aquests canvis amb una important transformació tant en obres com en model de gestió. Es farà una inversió de 5,6 milions d’euros per adaptar el dic de recer al canvi climàtic, remodelar la façana comercial amb més espais públics, una font lúdica i ornamental, accessos més amplis i més tram de carril bici, uns vestuaris per a grups, noves oficines a l’entrada del port i una modernització dels serveis. En paral•lel, s’està treballant en un nou model de gestió dels locals per promocionar les activitats nàutiques, esportives i de restauració, amb un règim econòmic variable adaptat a cada client. S’han signat convenis amb les entitats que promocionen la vela i els esports nàutics, les que vetllen per la natura i especialment per la posidònia i pel patrimoni marítim. També s’ha signat un conveni amb la Universitat Tecnocampus i amb l’Ajuntament de Mataró per al lliurament dels premis a la innovació Bluact. Aquests projectes donaran una nova projecció al port i el 2021 esperem poder veure un nou port de Mataró.


Ja som a divendres i estam preparadíssims per partir! (tot i que mentre escric em diuen que encara ens falten un parell de coses a carregar al cotxe, a anar a cercar caixons a l’esplai, a comprar…)\nBé, sense escoltar el que diuen per aquí darrere: PREPARADÍSSIM TOT!\nI com a l’anterior publicació al bloc vam prometre una sorpresa, aquí la teniu! En exclusiva i en vídeo! (que te pareix? idò!)


11 Març, 2017, 10:10\n5 Març, 2017, 10:51\nJazz i flamenc amb Chicuelo i Marco Mezquida a l’Auditori Municipal\nAvui a les 7 de la tarda continua la programació de música a l’Auditori de Vilafranca amb Chicuelo & Marco Mezquida. Pocs compositors i guitarristes ha donat el flamenco tan sòlids i influents com Juan Gómez, Chicuelo. Guanyador d’un Goya, brillant com a solista o com a soci de Poveda i Duquende, un escollit.\n3 Març, 2017, 10:55\nEl Fòrum Berger Balaguer acull una mostra itinerant de la XX Biennal d’Art Contemporani Català 2016\nLa Fundació Pinnae organitza una exposició itinerant de la XX Biennal d'Art Contemporani Català 2016 amb l'art més emergent del moment. La mostra es podrà visitar a l'Aula de Cultura del Fòrum Berger Balaguer de Vilafranca del 3 de març al 2 d'abril.\n26 Febrer, 2017, 09:00\nVisita comentada a l’exposició “Art, terres i foc. Cinc artistes i la ceràmica”\nEls cinc artistes que exposen les seves peces ceràmiques a la capella de Sant Joan: Xavier Aballí, Josep Maria Baltà, Josep Moscardó, Fèlix Plantalech i August Rosell, oferiran avui a les 12h una visita comentada a l’exposició “Art, terres i foc. Cinc artistes i la ceràmica”.\n23 Febrer, 2017, 16:37\nEl Vinseum reactivarà el seu projecte d’ampliació amb els dos milions d’euros rebuts dels fons FEDER\nLa consellera de Governació, Administracions Públiques i Habitatge, Meritxell Borràs, i l’alcalde de Vilafranca, Pere Regull, han anunciat avui l’obtenció del finançament per impulsar la segona fase del projecte VINSEUM: Centre Nacional de la Cultura del Vi. Suposarà una remodelació i ampliació del museu vilafranquí amb l’objectiu de promoure turísticament el patrimoni vitivinícola de Catalunya.\nLa Perla 29 torna aquest diumenge al teatre Cal Bolet amb "Un obús al cor", de Wajdi Mouawad\nLa rua de Carnaval de Vilafranca 2017 se celebrarà el divendres 3 de març\nL'Auditori Municipal de Vilafranca oferirà diumenge l'espectacle "Núvols amb nadons"\nPàgina 154 de 164


Concert històric a l'Auditori "Salvador Seguí" - Centre Instructiu Musical de Massanassa\nLa música va omplir plenament l’Auditori i als afortunats que van poder asistir al Concert Homenatge a la «Comissió de Dones» del CIMM. Massa era la gent que volía asistir al Homenatge però no hi havien entrades per a tothom...\nLa «Banda Jove», «Banda Major» i l’Orfeó de l’Escola de Música fan historia al poble de Massanassa sent el primers en actuar l’Auditori de Massanassa «Salvador Seguí». El Concert va servir com a prova general dels recursos de l’Auditori, com instal·lacions, imatge, so, il·luminació… per a que estiga tot preparat per iniciar la seua activitat cultural.\nEl Concert es celebrà en homenatge a laLa Comissió de Dones del CIMM.\nLa Comissió de Dones ha estat present i activa en el CIM des dels primers moments de la seua re-fundació.\n-«…se acuerda fundar la citada junta y que para realizas las gestiones oportunas las realicen las vocales doña Carmen Pozo i María Alarcón…»\n(Acta Assemblea General , any 1986)\nAportant la seua ajuda allà on fos necessaria. Mai s’han negat ni buscat excuses; allí les hem trobat «a les dures i a les madures».\n«El socio José Raga Casañ dice que hay que dar las gracias a la Junta Femenina por el Trabajo que realizan en favor de la Banda»\n(Acta Assemblea General , any 1988)\nTres característiques volem ressaltar del treball de les dones que han col·laborat en la COMISSIÓ:\nSer una ajuda imprescindible. Ja en l’any 1994 apareix esta anotació en l’Acta:\n«El Sr. Secretario informa que durante los ocho años de actividad de la Comisión Femenina , la colaboración en números asciende a casi 2.000.000 de pts. Resalta la adquisición de un Xilofón, la Bandera, los Altavoces, el Gong i la instalación de la talla en el Local , pintura, obras,etc..»\nLa seua discreció. Sempre han fugit ser les protagonistes, ocupar la primera pàgina.\nLa sensibilitat pels més dèbils. En les anotacions de despeses que apareixen en diferents Actes, en trobem un capítol dirigit a atendre als més necessitats: «Manos Unidas»,»Cuestación contra el Cáncer»,»Caritas Local», etc..\nHui, els hem demanat que fassen una excepció, volem tindre-les en primera fila, presidint este acte i fer-los arribar tot el reconeixement a la gran llavor que han fet i continuen fent en la nostra Societat Musical.\nPer molts anys que puguem fruir del vostre treball.\nPots vore les Fotografies del Concert.\n«MAESTRO MÚSICA» – Antonio Aguilar de Miguel\n«OVERTURE TO A NEW MILLENNIUM» – Ed Huckeby\n«THEME VARIE» – Willy Hautvast\n«VARIAZIONI IN BLUE» – Jacob de Hann\n«FLASHING WINDS» – Jan Van der Roost\nBANDA MAJOR/CORAL ESCOLA DE MÚSICA\n«DOÑA LOLA» – F. Grau\n«LLUNA MEDITERRÀNIA» – Teodoro Aparicio Barberán\n«CAPRICHO ITALIANO» – P.I. Tschaikovsky – Arr. Daniel Martín


El SEPC crida els universitaris a fer vaga avui - VilaWeb\nDijous 20.11.2008 06:00\nEl SEPC crida els universitaris a fer vaga avui\nL'ha convocada a una desena de ciutats\nEl Sindicat d'Estudiants dels Països Catalans (SEPC) ha convocat per a avui una vaga contra la imposició de l'Espai Europeu d'Educació Superior (EEES), és a dir, el pla Bolonya, i ha previst de fer manifestacions a totes les capitals del país on hi ha universitats. Amb la jornada d'avui es tanquen les mobilitzacions que començaren dilluns a la Universitat Autònoma de Barcelona i a les facultats que la Universitat de Barcelona té al barri del Raval.\nA la Universitat de Barcelona els estudiants van decidir de fer vaga durant tota la setmana, i a l'Autònoma, la Coordinadora d'Assemblees de Facultat i el SEPC ocuparen la Facultat de Ciències Polítiques perquè no s'hi poguessin fer classes i s'hi discutís el procés de Bolonya.\nSota el lema 'Als Països Catalans decidim universitat pública. Aturem Bolonya', el SEPC ha convocat manifestacions a Alacant, Barcelona, Benissa, Castelló, Girona, Lleida, Manresa, Olot, Tarragona, València i Vic. Segons el sindicat, el procés de Bolonya és una 'privatització i mercantilització de la universitat pública'. A més reprotxa a les universitats catalanes que aprovin els nous plans d'estudis adaptats a l'EEES d'una 'manera antidemocràtica' i d'esquena als estudiants. 'Estudiar i treballar alhora esdevé impossible i les titulacions, convertides en graus, són tan devaluades que no toca més remei que cursar post-graus i màsters a preus privatius, cosa que impedeix la formació acadèmica dels estudiants', diu el SEPC.\nDeclaració de Bolonya


Impressió d'imants de nevera personalitzats【 Cevagraf 】✅\nCrea tu mateix els teus imants personalitzats amb les teves fotos preferides o sorprèn els teus clients imprimint imants amb el teu logo i dades.\nDIN A4 (21 x 29,7) DIN A5 (14,8 x 21) DIN A6 (10,5 x 14,8) DIN A7 (7,4 x 10,5) 21 x 21 12 x 12 10 x 15 5,5 x 7,5 5,5 x 8,5 Si no trobes el format que busques, contacta'ns i t'assessorarem.\nSelecciona Enfaixat Paquets de 50 Paquets de 100\nImprimir fotos en imants personalitzats per a nevera.\nL'aplicació principal dels imants personalitzats és col·locar-los sobre la porta de la nevera o del congelador.\nAra pots imprimir les teves fotos en imants i col·locar-les sobre la porta del teu frigorífic, perquè la teva cuina tingui un aire diferent.\nImprimir imants personalitzats és una excel·lent decisió de màrqueting...\nLa porta de la nevera és un autèntic "tauler d'anuncis" on tots enganxem (a més de la llista de la compra) aquells elements que volem tenir a mà i a la vista.\nLa nevera és, sens dubte, l'electrodomèstic que més utilitzem... però els imants personalitzats també es poden col·locar sobre altres electrodomèstics de línia blanca com la rentadora... o fins i tot la caldera.


El PP d'Algemesí estrena seu i inicia amb força el nou curs polític\nEl nou local marca una nova etapa innovadora recolzada per l’experiència acumulada d’anys de govern\nEls Populars d’Algemesí també posen en marxa una línia de WhatsApp per a ciutadans i afiliats\nEl Partit Popular d’Algemesí ha estrenat recentment la seua nova seu. Després d’anys en la plaça del Mercat, ara abandonen les escales i es traslladen a peu pla a un baix situat al carrer Cervantes 35. La nova seu ja presta horari d’atenció al públic tots els dimecres (excepte festius), de 17.30 a 20.00 hores.\nEl nou local marca l’inici d’una nova etapa innovadora, recolzada per l’experiència d’anys de govern i pretén ser un lloc d’unió obert a tota la militància del PP d’Algemesí. De fet, la nova seu ja ha acollit la celebració de comités executius i un sopar amb afiliats i simpatitzants.\nPer acabar este any preelectoral, el PP d’Algemesí ha organitzat un sopar el pròxim 30 de novembre en el Casal Fester per a reunir a tots els simpatitzants d’Algemesí i donar compte de la gestió del partit durant esta legislatura i de les línies estratègiques que marcaran el proper govern municipal. Els tiquets es podran adquirir en la seu tots els dimecres de 17.30 a 20.00 hores i tots els dijous de 12:00 a 13:30 hores.\nNova línia de WhatsApp\nA banda d’això, els populars d’Algemesí tenen molt clar que cal adaptar-se a les demandes actuals, per això han decidit establir un sistema de comunicació instantània amb els seus afiliats a través de WhatsApp amb el número 669081726. No obstant, qualsevol ciutadà pot contactar i sol·licitar informació per a afiliar-se, comunicar suggeriments, queixes o problemes veïnals que puguem resoldre a través del Grup Municipal en l’ajuntament.


El Tortosa-Ebre no es presenta a Sant Cugat | Futfem.cat\nEl partit que havien de disputar Sant Cugat i Tortosa-Ebre, corresponent a la vuitena jornada de Lliga de Preferent, ha quedat suspès. L'equip tarragoní no s'ha presentat a la localitat vallesana i l'àrbitre del partit ha suspès el matx.\nEl Tortosa, que va obtenir la plaça de forma sobtada per la retirada de l'Atlètic Prat, no s'ha acabat d'adaptar a la categoria i les darreres golejades de l'equip han minvat la seva confiança. Un escenari complicat que s'haurà de veure com afronta el conjunt dirigit per Jordi Balart.\nEtiquetes preferent\tSant Cugat\tTortosa-Ebre


Dolor Tarragona, autor en Dolortarragona - Page 8 of 9\nPosted on 7 December, 2017 8 January, 2018 by Dolor Tarragona\nEl Dr.Jordi Recasens, especialista en el Tractament del Dolor, ens parla sobre la seva professió, la Clínica del Dolor, les patologies, els tractaments i els pacients, tot destacant que formant un equip conjunt afavoreix la tasca i els resultats.\nDr. Jordi Recasens, especialista en el Tractament del Dolor com s’autodefiniria perquè el puguem conèixer millor?\nSóc el Dr.Jordi Recasens, anestesiòleg especialitzat. Em considero una persona familiar, honesta, responsable, propera al pacient i sempre disposada a aprendre.\nPenso que mai és tard per aprendre i millorar el que ja saps fer i que constantment hem de renovar-nos per estar el més actualitzats possibles. La nostra especialitat és molt àmplia i els coneixements avancen a molta velocitat.\nQuè és la Clínica del Dolor i a qui va dirigida?\nLa Clínica del Dolor Tarragona és una unitat multidisciplinar que tracta d’aconseguir el benestar dels pacients, no tan sols alleugerar el dolor que pateixen sinó millorar els seus hàbits i costums per poder tenir una qualitat de vida millor. Va dirigida a la gent de qualsevol edat que pateixi dolor o tingui alteracions que ocasionen dolor i que són susceptibles de millorar.\nCom millorar la teva qualitat de vida?\nPosted on 19 June, 2017 19 June, 2017 by Dolor Tarragona\nEn diverses ocasions ja hem explicat que el dolor crònic genera percepcions desagradables de forma continuada en les persones que el pateixen. Aquestes poden arribar a afectar emocionalment de forma molt negativa, e interferint en les activitats normals del dia a dia. Una de les principals tasques a la Clínica del Dolor és disminuir el màxim possible aquests tipus de percepcions doloroses, amb l’objectiu que els nostres pacients puguin afrontar sense impediments el seu dia a dia habitual amb la millor qualitat de vida possible.


Elalia Apartments Illa de Creta Grècia - Ofertes d'hotels amb els MILLORS DESCOMPTES EN LÍNIA\n25th March, Khersónissos, Illa de Creta, Grècia, 70014 - Excel·lent ubicació - Veure al mapa\nMés informació sobre Elalia Apartments\nAl visitar Illa de Creta, vosté es sentirà com a casa a Elalia Apartments, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nElalia Apartments ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara aire condicionat, balcó/terrassa, telèfon, aparell de televisió, cuina americana per tal de relaxar-vos després d'un cansat dia. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Elalia Apartments.


Iniciativa valora els resultats del 10N i considera que "dona marge" per a "reubicar-se i ampliar Compromís" | Valencia Extra\nIniciativa del Poble Valencià (una de les tres forces que formen la Coalició Compromís) ha considerat que els resultats de les eleccions generals del 10 de novembre “donen marge” per a “reubicar-se al llarg de la legislatura, continuar amb les aliances, així com ampliar Compromís”.\nAixí ho ha traslladat la formació en un comunicat sobre la reunió de la seua Mesa Nacional aquest dissabte a Alacant, en el qual s’han valorat els resultats de les generals –en les quals Compromís va obtindre un sol escó per València i el membre d’Iniciativa Ignasi Candela no va aconseguir entrar al Congrés per Alacant– i s’ha aprovat la celebració d’una Assemblea Política de la formació a principis d’estiu.\nSegons Iniciativa, amb aquesta trobada el partit vol “donar consistència a la proposta ecosocialista valenciana i les seues vies de desenvolupament, reforçant Compromís i dotant de major contingut i abast social a l’acció institucional i popular d’aquesta opció política plural i progressista”.\nD’altra banda, pel que fa als resultats, el partit –al qual pertanyen les conselleres Mónica Oltra i Mireia Mollà– ha manifestat: “els vots de Compromís són tan o més decisius que fa uns mesos”. “Cal insistir en els temes socials, els ambientals i el diàleg territorial així com l’agenda valenciana amb predisposició a desbloquejar la situació”, han agregat.\nAixí mateix, han aprovat una resolució presentada per Joves amb Iniciativa amb la qual es condemna “el colp d’estat que s’està produint a Bolívia” i es trasllada a Compromís en el Congrés dels Diputats la necessitat d’instar al Govern que també “condemne aquest colp a la democràcia i jugue un paper actiu en la resolució del conflicte”.